സ്റ്റാലിനും കുഴിമാടവും : വാസ്തവം എന്ത്? ജോസഫ് സ്റ്റാലിന് അടുത്തിടെ ചര്ച്ച വിഷയമായ ഒരു പേരാണ് ഇത്. കമ്മ്യൂണിസ്റ്റ് കാരുടെ ദൈവം എന്ന് പറയാവുന്ന ഒരു വ്യക്തി ആണ് സ്റ്റാലിന്. എന്തു കൊണ്ട് സ്റ്റാലിന് ചര്ച്ചയാവുന്നു? കേള്ക്കുന്നത് ഒക്കെ സത്യം ആണോ? ഇതില് ചരിത്രകാരന്മാര് പറയുന്നതെന്ത്? നമുക്ക് നോക്കാം. അടുത്തിടെ യുക്രെയ്നിലെ ഗവേഷകര് ആയിരക്കണക്കിന് പേരുടെ കുഴിമാടങ്ങള് കണ്ടെത്തിയിരുന്നു. രാജ്യത്തെ തെക്കന് നഗരമായ ഒഡേസയില് നിന്നാണ് 5,000 മുതല് 8,000 വരെ എന്ന് സംശയിക്കുന്ന ആളുകളുടെ ഭൗതിക ശരീരങ്ങള് കണ്ടെത്തിയത്. 29 വ്യത്യസ്ത കുഴിമാടങ്ങളിലായാണ് ഇത്രയും പേരെ അടക്കം ചെയ്തിരിക്കുന്നത്. 1930 കളുടെ അന്ത്യത്തിലാണ് ഇവര് മരണപ്പെട്ടത് എന്നാണ് ഗവേഷകരുടെ അനുമാനം. പ്രദേശത്തെ വിമാനത്താവളം വികസിപ്പിക്കുന്നതിന്റെ ഭാഗമായുള്ള ഖനനത്തിനിടക്കാണ് കുഴിമാടങ്ങള് കണ്ടെത്തിയത്. ഒഡേസയില് നിന്ന് കണ്ടെത്തിയ കുഴിമാടങ്ങള് സോവിയറ്റ് സ്വേച്ഛാധിപതിയായിരുന്ന ജോസഫ് സ്റ്റാലിന്റെ കാലത്ത് കൊല ചെയ്യപ്പെട്ട വ്യക്തികളുടേതാണെന്നാണ് വിശ്വസിക്കപ്പെടുന്നത്. അദ്ദേഹത്തിന്റെ കാലത്ത് പതിനായിരക്കണക്കിന് യുക്രെയ്ന് സ്വദേശികള് മരണപ്പെട്ടുവെന്ന് കണക്കുകള് സൂചിപ്പിക്കുന്നു. ഈ കണ്ടുപിടിത്തമാണ് സ്റ്റാലിന്റെ ഭരണ കാലത്ത് നടത്തിയ അരുംകൊലകളെ പറ്റി ആളുകള്ക്ക് വീണ്ടും ചര്ച്ച ചെയ്യാന് വഴിയൊരുക്കിയിരിക്കുന്നത്. യുക്രെയ്നിലെ നാഷണല് മെമ്മറി ഇന്സ്റ്റിറ്റ്യൂട്ടിലെ പ്രാദേശിക ഓഫീസ് തലവനായ സെര്ജിയ് ഗുട്സല്യൂക് പറയുന്നത് ഇപ്പോള് കണ്ടെത്തിയ കുഴിമാടങ്ങള് 1930 കളുടെ അവസാനത്തില് സോവിയറ്റ് രഹസ്യ പോലീസ് യൂണിറ്റ് കൊന്നുതള്ളിയ ആളുകളുടേതാവാം എന്നാണ്. എന്നാല് മരണപ്പെട്ടവരുടെ വിവരങ്ങള് ശേഖരിക്കല് ബുദ്ധിമുട്ടാണ് എന്നും അദ്ദേഹം സൂചിപ്പിക്കുന്നു. സംഭവത്തെ കുറിച്ചുള്ള രേഖകള് റഷ്യയിലായത് കൊണ്ടാണ് ഈ ദൗത്യം ശ്രമകരമാകുന്നത്. ഉക്രിന്ഫോം എന്ന വെബ്സൈറ്റ് പ്രസിദ്ധീകരിച്ച റിപ്പോര്ട്ട് പ്രകാരം ഒഡേസയില് 1938 നും 1941 നും ഇടയില് ഏകദേശം 8,600 പേരെ സോവിയറ്റ് രഹസ്യ പോലീസ് വധിച്ചിരുന്നു. കുഴിമാടങ്ങള് കണ്ടെത്തിയ സ്ഥലങ്ങളില് വെച്ച് മരണപ്പെട്ട ആളുകളുടെ കണക്കെടുക്കല് ബുദ്ധിമുട്ടാണെന്ന് നാഷണല് മെമ്മറി ഇന്സ്റ്റിറ്റ്യൂട്ട് തുടക്കത്തില് പറയുന്നുവെങ്കിലും ഇത് യുക്രെയ്നില് ഇതുവരെ കണ്ടെത്തിയതില് വെച്ച് ഏറ്റവും വലിയ കുഴിമാടമാണ്. ഗവേഷണത്തിന്റെ ഭാഗമായിരുന്ന അലക്സാണ്ടര് ബാബിച്ച് ഫെയ്സ്ബുക്കിലെഴുതിയ കുറിപ്പില് പറയുന്നത് ഇനിയും ഇത്തരം കുഴിമാടങ്ങള് കണ്ടെത്താനുള്ള സാധ്യതയുണ്ടെന്നാണ്. എയര്പോര്ട്ട് വികസനത്തിന്റെ ഭാഗമായുള്ള ഖനന പ്രക്രിയ ഇതുവരെ പൂര്ത്തിയാകാത്തതു കൊണ്ടാണിത്. മിലിട്ടറി യൂണിറ്റിന്റെ ഒരു സൈറ്റില് കൂടി ഇനിയും ഗവേഷണം നടത്താനുണ്ടെന്നും അവിടെ നിന്ന് കൂടുതല് കുഴിമാടങ്ങള് കണ്ടെത്താനുള്ള സാധ്യത തള്ളിക്കളയാനാവില്ലെന്നും അദ്ദേഹം ചൂണ്ടിക്കാണിക്കുന്നു. യുക്രെയ്നിലെ ചരിത്രകാരന്മാര് പറയുന്നത് 1930 കളിലെ ജോസഫ് സ്റ്റാലിന്റെ ഭരണ കാലത്ത് ലക്ഷക്കണക്കിന് പേര് കൊല ചെയ്യപ്പെട്ടിട്ടുണ്ട് എന്നാണ്. മുന്പ് ഒഡേസക്ക് പുറമെ യുക്രെയ്നിലെ മറ്റു പ്രദേശങ്ങളില് നിന്നും കുഴിമാടങ്ങള് കണ്ടെത്തിയിരുന്നു. രാജ്യ തലസ്ഥാനമായ കീവിന് പരിസരത്തുള്ള വനപ്രദേശമായ ബികിവ്നിയയില് മാത്രം 200,000 രാഷ്ട്രീയ തടുവുകാരെ കൊന്ന് കുഴിച്ച് മൂടിയെന്ന് റിപ്പോര്ട്ടുകളുണ്ട്. 19321933 കാലത്ത് ക്ഷാമം മൂലം മില്യണ് കണക്കിന് പേര് മരണപ്പെട്ടുവെന്ന് റിപ്പോര്ട്ടുകളുണ്ട്. എന്നാല് യുക്രെയ്നിലെ പലരും വിശ്വസിക്കുന്നത് ഇവര് സോവിയറ്റ് നേതാവ് നടത്തിയ കൂട്ടക്കൊലയില് മരണപ്പെട്ടവരാണ് എന്നാണ്. റഷ്യ എന്തായാലും ഇത്തരം ആരോപണങ്ങള് നിഷേധിച്ചിട്ടുണ്ട്. പക്ഷേ എന്നിരുന്നാലും തള്ളികളയാന് സാധിക്കാത്ത ഒരു കാര്യം ആണ് ഇത്. സത്യം ഇതാണെങ്കില് വരും കാലങ്ങളില് കമ്മ്യൂണിസ്റ്റ് മാര്ക്സിസ്റ്റ് പാര്ട്ടി ക്രൂരതയുടെ മുഖമാണെന്ന് പറയേണ്ടി വരും.The post സ്റ്റാലിനും കുഴിമാടവും : വാസ്തവം എന്ത്? first appeared on MalayalamExpressOnline.